Man vas ná vrou se liggaam by stortingsterrein gevind isArgieffoto: SAPD/Facebook ŉ 42-jarige man van Coligny in Noordwes is in hegtenis geneem vir die moord op sy 32-jarige vriendin. Lt.kol. Amanda Funani, woordvoerder van die polisie, sê die vrou se liggaam is glo oor die naweek in die verdagte se motor by ŉ stortingsterrein gevind. Volgens Funani het die vrou ŉ “oop wond” aan haar bors gehad. Sy sê die 42-jarige man is by die Tlhabologang-nedersetting in dié provinsie in hegtenis geneem nadat die polisie ŉ soektog na hom van stapel gestuur het. Funani sê daar is in dié stadium nog geen motief bekend vir die moord nie. ŉ Polisieondersoek duur voort. Die verdagte sal na verwagting Woensdag in die landdroshof in Lichtenburg verskyn.